Kære Yousee.

Jeg skriver til Jer, da jeg virkelig efterhånden sår tvivl i Jeres eksistens!

Jeg har siden 1. april oplevet følgende:
•	Modtaget op til 20 fysiske breve
•	Modtaget regninger op i mod kr. 3-5000,-
•	Brugt utalige timer på kontakt med diverse medarbejdere i Jeres organisation (inkl. Tdc)
•	Blevet lovet meget men intet fået
•	Måtte genaktivere abn. Hos TDC grundet fejl hos Jer
•	Fået 3 kundenumre
•	Etc…

Alt dette til trods for at jeg endnu ikke er kunde hos Jer!

Jeg kontaktede jer i slutningen af marts / starten af april, med henblik på at blive kunde hos Jer. Er pt. kunde hos TDC og ønskede et mere stabilt internet, hvorfor jeg tog kontakt til Jer. Alt i orden ved ’first contact’. I kunne halvere mit internet og give mig færre kanaler for 19 kroner mere om måneden. Ok – så længe mit internet bliver stabilt. Det skal siges at jeg er meget afhængig af mit internet grundet mit job.
Jeg bliver oprettet i Jeres system og får besked på at der kommer en gut ud til mig 2. maj for at installere og sætte op. Alting virker egentlig ok indtil videre i dette forløb.
Så når vi 2. maj og der kommer en ud fra Dansk kabel tv. Han lægger kabel i jorden og ind til mit hus, som er aftalen. Internettet bliver ligeledes trukket ind til bygningen og jeg skal selv sørge for resten. Ikke så servicemindet her, men ok – den kan jeg også selv klare. Jeg spørger nu manden der er sendt ud, om hvorvidt jeg får router og kortlæser af ham? Han mener at det er noget Yousee sender ud et par dage forinden installationen. Ok – jeg må i kontakt med Yousee.
Herfra starter mildest talt et h3lvede af kommunikation med ufatteligt mange mennesker involveret. Folk der ikke aner hvad hinanden laver og stiller spørgsmålstegn ved, hvorfor andre gør som de gør. 
Jeg kontakter Yousee og spørger om router og tv kortlæser og får beskeden at jeg ikke er kunde hos Jer til trods for at jeg har været mobilkunde i flere år. Udover det er det ganske underligt eftersom der lige har været en tekniker ude hos mig. Jeg bliver sendt lidt rundt i systemet og bliver oprettet som ny kunde igen, hvilket medfører at jeg først aktivt kan blive kunde pr. Juni måned. Dvs. jeg får ikke mit udstyr (router og kort læser) som aftalt i maj. Jeg bliver anbefalet at kontakte TDC for at genoprette det abn. Hos dem som Yousee har opsagt. Det må jeg så gøre, da Yousee ikke tilbyder nogen form for assistance. TDC kunne genoprette abn. Men først efter noget tid. Så der gik 16 dage uden tv i hjemmet.

Jeg bliver lovet en masse fra Yousee’ side da fejlen er sket her. Dvs. ikke betale en måned osv. Dette skal vise sig at jeg også kommer til at have problemer med dette. For ind imellem alt den telefoniske korrespondance der sker modtager jeg regninger, hvor jeg blandt andet skulle betale for hastighedsændring i april måned samt regninger for alt mit forbrug i maj. Alt-i alt en masse penge I mener tilhører Jer. Tror ikke jeg med ord kan beskrive hvor rasende jeg er på, at i overhovedet kan finde på at sende mig regninger. Jeg er igen i kontakt med ufatteligt mange mennesker angående regninger, kreditnotaer samt forkerte oplysninger på forkerte kundenumre. 


Jeg har brugt så umenneskeligt meget tid. Hvis muligt bør jeg sende faktura til Jer på, hvor mange timer jeg har brugt her. Det er simpelthen ikke rimeligt.
Ikke nok med det, så er jeg stadig ikke pr. dags dato kunde hos Yousee. Foretog en kanalsøgning i går aftes og intet kom frem. 

Hvis TDC’s vidunder system fungerede var mit abn. atter engang opsagt pr. juni og jeg ville endnu engang sidde uden internet og tv.

Jeg prøvede at vedhæfte første mail fra Jer, men denne filtype er ikke tilladt på Jeres www side.

Til slut skal det siges at jeg intet har hørt fra Jer vedr. ovenstående da jeg også har sendt dette på mail d. 3. Juni. (sagsnr. 03192068)

Yousee er "opsagt" og jeg er på jagt efter andre udbydere. Jøsses man føler sig til grin!